บอร์ดกสทช.มีมติให้ชำระค่าใบอนุญาตทีวีดิจิตอลงวดที่ 2 ถึง 25 พ.ค.นี้
บอร์ดกสทช.มีมติให้ชำระค่าใบอนุญาตทีวีดิจิตอลงวดที่ 2 ถึง 25 พ.ค.นี้
22 พ.ค. 2558

นายฐากร ฒัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และโทรคมนาคมแห่งชาติ (เลขาธิการ กสทช.) เปิดเผยว่า ที่ประชุม กสทช.วันนี้มีมติไม่ให้เลื่อนกำหนดระยะเวลาชำระค่าธรรมเนียมใบอนุญาตให้ใช้คลื่นความถี่เพื่อประกอบกิจการโทรทัศน์ภาคพื้นดินในระบบดิจิตอลประเภทบริการทางธุรกิจระดับชาติงวดที่ 2
รวมถึงให้ผู้ประกอบกิจการทีวีดิจิตอลซึ่งเป็นผู้ได้รับใบอนุญาตฯทั้ง 24 ราย มาชำระเงินค่าธรรมเนียมใบอนุญาตให้ใช้คลื่นความถี่เพื่อประกอบกิจการโทรทัศน์ภาคพื้นดินในระบบดิจิตอล ประเภทบริการทางธุรกิจระดับชาติงวดที่ 2 ตามกำหนดระยะเวลาเดิม โดยสามารถชำระได้ถึงวันที่ 25 พ.ค.58